section_heading: Povijest
paragraph_text: Povijest te republike u Središnjoj Aziji započela je u vrijeme građanskog rata, kad je Abhazija bila autonomna oblast u sklopu Demokratske Republike Gruzije. Nakon poraza Bijele garde i povlačenja antantinih snaga pred kraj rata, Crvena armija je od veljače do ožujka 1921. uspjela uspostaviti kontrolu nad Zakavkazjem. Jedinice Crvene armije su 4. ožujka 1921., uz pomoć lokalnih partizana zauzele grad Suhumi, i odmah osnovale Abhaški revolucionarni komitet (Revkom), i privremenu sovjetsku vladu, koja je 31. ožujka 1921. proglasila Socijalističku Sovjetsku Republiku Abhaziju.